Maddie Ziegler

Madison Nicole Ziegler (ruggit er 30 Mean Fouyir 2002Smith, Erika W. "32 celebs who’ll make you wish you were a Libra", Cosmopolitan, 16 Sauin 2021; as Elizabeth, De. "Maddie Ziegler’s 10 Best Performances on Dance Moms Ever",Teen Vogue, 30 Mean Fouyir 2016), she ben-aghteyr as daunseyr Americaanagh t'ee. Hoshiaght, v'ee goll er enney son goaill ayrn 'sy chlaare rieughagh Dance Moms liorish Lifetime voish 2011 (tra v'ee hoght bleeaney d'eash) derrey 2016. Voish y vlein 2014, hooar ee enney ny shlea tra ren ee cloie ayns shiartanse jeh feeshanyn kiaullee liorish Sia, goaill toshiaght lesh "Chandelier" as "Elastic Heart", ren feddyn ny smoo na 5 billoonyn shillaghyn er YouTube. Ta Ziegler er ny ghoaill ayrn ayns filmyn, claareeyn çhellveeish, taishbynyssyn, consertyn, soilsheenyn, as er coodee earishlioaryn. V'ee coontit ec Time er e rolley jeh ny "30 jeigeyryn smoo cummaghtagh" dagh blein eddyr 2015 as 2017.

She briw va Ziegler er straih 2016 jeh'n chlaare So You Think You Can Dance: The Next Generation, ren ee jurnaaghey marish Sia ayns America Hwoaie as 'syn Austrail ayns 2016 as 2017 as t'ee er chur turryssyn daunse marish e shuyr, Mackenzie. Ta e paartyn fillym goaill stiagh Camille Le Haut 'sy fillym bioghit Ballerina (2016), Christina Sickleman ayns The Book of Henry (2017), y paart enmyssagh ayns Music (2021), Mia 'sy drama ard-scoill The Fallout (2021) as Velma ayns West Side Story (2021) liorish Steven Spielberg.

Imraaghyn

Kianglaghyn magh




Ronney:Ruggyryn 'sy vlein 2002
Ronney:Feallee vio
Ronney:Feallee ass Pittsburgh
Ronney:Daunseyryn bwoirrin Americaanagh
Ronney:Craishteyderyn bwoirrin Americaanagh
Ronney:Aghteyryn fillym bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Aghteyryn goo bwoirrin Americaanagh
Ronney:Aghteyryn ass Pennsylvania
Ronney:Americaanee jeh sluight Germaanagh
Ronney:Americaanee jeh sluight Iddaalagh
Ronney:Americaanee jeh sluight Polynnagh
Ronney:Miallee Americaanagh
Ronney:Craishteyderyn ass Pennsylvania
Ronney:Miallee ass Pennsylvania
Ronney:Cleayneyderyn meanyn sheshoil